[ca] La present tesi analitza la producció i gestió documental d'un monestir femení a través de l'estudi de la funció arxiu i la gestió del claustre del monestir femení de Sant Daniel de Girona, des de la seva fundació el 1018 fins a l'actualitat (2017). L'objecte d'estudi, l'arxiu del monestir de Sant Daniel —conservat en el mateix monestir (AMSDG), menys la part del fons decomissada el 1855 en la desamortització de Madoz, que es troba a l'Arxiu Reial de Barcelona, secció Ordes Religiosos i Militars, fons Monacals-Hisenda—, és analitzat des de dos punts de vista diferents però paral·lels i alhora complementaris, que corresponen als dos apartats en què s'estructura la tesi: "L'arxiu dins el monestir: anàlisi de la funció arxiu" i "La gestió del claustre: producció i gestió documental en el marc organitzatiu del monestir". En el primer apartat, s'analitza l'evolució de la funció arxiu en el marc del monestir femení de Sant Daniel de Girona, des del primer moment que es documenta la seva existència el 1421 fins a l'actualitat; entenen com a funció arxiu la suma de tots els aspectes, activitats, funcions, càrrecs, actuacions… relacionades o vinculades a l'arxiu. És a dir, a l'existència d'un conjunt documental generat o rebut i gestionat per la institució productora. En aquest sentit, s'identifiquen i analitzen al llarg del temps: l'espai destinat a arxiu en el marc espacial del monestir, les funcions desenvolupades per l'arxiu, el càrrec d'arxiver/a de la comunitat, les actuacions arxivístiques dutes a terme al llarg del temps sobre els fons, els equipaments amb què és dotat l'arxiu en cada època, les condicions de conservació i salvaguarda, les pèrdues o eliminacions de documentació i la normativa d'aplicació que regeix el funcionament de l'arxiu. Una evolució que permet avançar alhora en el coneixement de la història d'aquest arxiu i del seu productor: la comunitat mil·lenària de monges benedictines de Sant Daniel, l'única de Catalunya que resideix encara en el monestir on fou fundada. En canvi, en el segon apartat, s'analitza la producció i gestió documental de la comunitat de Sant Daniel entorn la seva gestió administrativa i organitzativa al llarg dels segles, el que s'ha anomenat anàlisi de la gestió del claustre. Una anàlisi que ha partit de l'ús del mètode arxivístic per assolir un coneixement més profund i ampli de l'organització i administració de la institució productora de la documentació, el monestir femení benedictí de Sant Daniel. A més a més, l'anàlisi de la gestió del claustre plantejada va més enllà del mètode arxivístic i de gestió documental o gestió del productor, s'endinsa en una anàlisi més global de la institució, vinculant la gestió documental amb l'organització del productor i ambdues en relació als espais del monestir. Així, s'identifiquen les funcions, subfuncions, activitats i producció documental del monestir, els agents productors d'aquesta documentació i l'espai físic dins el monestir on es duen a terme. En base a això es fa una proposta de quadre de classificació funcional de tot el fons al llarg de tot el cicle de vida, així com una proposta de disposició de la documentació i també de calendari de transferència i accés. Tot demostrant la necessitat i els beneficis de l'ús del mètode arxivístic per l'estudi de fons oberts amb un ampli marc cronològic, com el de Sant Daniel, i per l'establiment de quadres de classificació funcionals que permetin classificar tota la producció documental d'un fons; un mètode especialment útil també per a l'estudi històric general de l'organització i administració del productor, a través l'anàlisi de l'evolució de la gestió del claustre.

[en] This thesis analyzes the production and documental management of a female monastery from the study of the archive function and the management of the cloister of the feminine monastery of Sant Daniel, Girona, from its foundation in 1018 to the present (2017). The object of study, the archive of the monastery of San Daniel, is analyzed from two points of view but parallel and complementary, which correspond to both sections in which the thesis is structured: "The archive in the monastery: analysis of the archive function" and "The management of the cloister: documentary production and management within the organizational framework of the monastery". In the first section, the evolution of the archive function is analyzed from archive monastery documents its existence in 1421 to the present; understanding as a archive function the sum of all aspects, activities, functions, positions, actions ... related or linked to the archive. That is, the existence of a documentary set generated or received and managed by the institution producer. An evolution that allows to advance at the same time in the knowledge of history of this archive and its producer. In contrast, in the second section, "The production and document management of the the community of San Daniel" regarding its administrative and organizational management throughout the centuries, what has been called analysis of the "cloister management". An analysis that using the archival method to achieve a deeper and broader knowledge of the organization and administration of the institution that produces the documentation. But the proposed analysis of the cloister management goes beyond the archive method and of documentary management or management of the producer, goes into a more global analysis of the institution, linking the documentary management with the producer's organization and both in relation to the spaces of the monastery. A functional classification system proposal is also made throughout the entire documents lifecycle, as well as a proposal preservation of the documentation and also a calendar of transfer and access.